《小雅》展序《小雅》展序
羲、麟、葩、壁、戴《五經》，予最喜讀《葩》。不唯詩為家萇、亨所傳，而以其得風人之旨，導雅歌之正也。大、小之雅，複以《小雅》最契士心。若夫《鹿鳴》之式燕，《常棣》之和樂，《伐木》之敦睦，《采薇》之遣懷，《杕杜》之離思，或述士子宴享遊畋、旨酒笙歌；或狀征人雪雨霏霏、行道遲遲。勞人怨吏，湛露庭燎，不一而足。小子也愚，每慕上古仁人之心，徒有舊邦維新之懷。諷詠再四，不忍釋卷焉。
去歲春杪，予偶預東湖雅集之會，於稠人中把晤如庵王鑒，識其人而聞其言，觀其畫而摹其旨。其言訥，其行敏；其氣清，其格逸。觀其畫也，不外奇松澹岩，荒渚煙艇；觀其技也，不外夙墨新瀋，點染恣肆。疏峰數笏之下，得茅屋數椽；碧波萬頃之上，泛舟人數粒。此情此景，蓋不狀他人，而以己以友入圖畫中也。予曰，善哉，此中逸志逸情，宜為逸世逸民。其在周則為夷齊矣，在宋則為和靖矣；在元則為雲林矣，在明清則為青藤、八大矣。今世何世，而抱道抗節，遺世獨立；不易其衷，凜然其氣；嘉魚彤弓，志概犖確，不亦《小雅》中人乎？
新知而外，複諳舊雨。少堂姜華、玉枕朱曉光，皆予之畏友也。玉枕先生豫寧人，家世歧黃，懸壺春申，以章草有名贛地海上；少堂原籍鄒魯，長於洪都。兼